जीपीओ स्थित गांधी प्रतिमा पर पहुंचे पत्रकार एकता मार्च के समापन के अवसर पर कैबिनेट मंत्री ब्रजेश पाठक ने कहा की लोकतंत्र का चौथा खम्भा अपनी भूमिका निभाता है तभी बाकी के तीन स्तम्भ बेलगाम नहीं हो पाते. बड़े से बड़ा भ्रष्टाचारी भी मीडिया की पैनी निगाहों से बच नहीं पाता और पत्रकारों के इसी जीवट भरे कामो से ही सरकार बदल जाती है. प्रदेश की योगी सरकार पत्रकारों की सुरक्षा को ले कर बहुत सचेत हैं और यदि कार्य के दौरान किसी भी पत्रकार पर हमला होता है तो पुलिस को तत्काल कार्यवाही करनी ही होगी और पत्रकारों की सुरक्षा हमारा दायित्व है इसके लिए हम अधिकारियों को सख्त निर्देश भी देंगे. श्री पाठक ने कहा कि सरकार पत्रकार सुरक्षा क़ानून पर गंभीरता से विचार करेगी.